Rikunarita-ORG/Wikinium huggingface dataset:
# Tharu

| Tharu |
| --- |
| Oma nimi | थारु (thāru) |
| Tiedot |
| Alue | Nepal |
| Puhujia | 1 530 000 |
| Kirjaimisto | devanagari |
| Kielitieteellinen luokitus |
| Kielikunta | indoeurooppalaiset kielet |
| Kieliryhmä | indoiranilaiset kielet indoarjalaiset kielet bihar-kielet |
|
Ohje
 |
| Infobox OK |

Tharu-perinteinen parantaja kuvailee paikallisia lääkekasveja Saptariyan Tharu-kielellä, joka on Tharu-kieli
**Tharu-kielet** (kuuntele**(ohje)**) ovat ryhmä Nepalissa asuvien tharujen puhumia indoarjalaisia kieliä. Tharu-kielet kuuluvat bihar-kielten ryhmään ja niihin kuuluu yhdeksän kieltä, joiden puhujat ymmärtävät toisiaan vaihtelevasti. Tharu-kieliä kirjoitetaan devanagari-kirjaimistolla. Niillä on vuoden 2011 väestönlaskennan mukaan yhteensä 1 530 000 puhujaa.

Tharu-kielten ryhmään kuuluu yhdeksän kieltä: buksa, chitwania tharu, dangaura tharu, kathariya tharu, kochila tharu, majhi, musasa, rana tharu ja sonha.

## Lähteet
# Rohingyan kieli

| Rohingya |
| --- |
|  Rohingyan perinteinen puhuma-alue Myanmarissa |
| Oma nimi | Ruwainggya |
| Muu nimi | rohinja |
| Tiedot |
| Alue |  Myanmar  Bangladesh |
| Puhujia | 1 800 000 |
| Sija | ei 100 suurimman joukossa |
| Kirjaimisto | arabialainen latinalainen rohingya-hanifi |
| Kielitieteellinen luokitus |
| Kielikunta | indoeurooppalaiset kielet |
| Kieliryhmä | indoiranilaiset kielet indoarjalaiset kielet itäinen ryhmä bengali–assami |
| ISO 639-3 | rhg |
|
Ohje
 |
| Infobox OK |

**Rohingya** eli **rohinja** (omakielinen nimi: *Ruwainggya*) on rohingya-kansan puhuma indoarjalainen kieli, jota puhutaan Myanmarin Rakhinen osavaltiossa ja Bangladeshin Chittagongin alueella. Sillä arvioidaan olevan noin 1,8 miljoonaa puhujaa, mutta alueen levottomuuksien johdosta puhujamäärästä ei ole tarkkaa tietoa. Noin miljoonan rohingyan puhujan arvioidaan lähteneen Myanmarista pakolaisiksi Bangladeshiin, joskin osa heistä on sittemmin muuttanut takaisin.

Rohingya luokitellaan indoarjalaisten kielten itäiseen ryhmään yhdessä muun muassa bengalin ja assamin kanssa. Rohingyaa pidetään samankaltaisena kuin chittagongin kielen etelämurteet. Chittagongia puolestaan pidetään bengalin kielen murteena, vaikka nämä kielet eivät ole keskenään ymmärrettäviä. Eri kaupungeissa ja jokilaaksoissa asuvilla rohingyan puhujilla ei ole juurikaan kontakteja keskenään ja keskinäinen ymmärrettävyys ei ole selvä.

## Kirjoitusjärjestelmä

Kieltä voidaan kirjoittaa arabialaisilla tai latinalaisilla kirjaimilla. Lisäksi voidaan käyttää omaa rohingya hanifi -aakkostoa. Viimeksi mainittua alettiin kehitellä 1980-luvulla. Varhaisimmat rohingyankieliset tekstit ovat peräisin 1800-luvulta ja niissä käytettiin arabialaista kirjaimistoa.

## Fonologia

### Konsonantit

|  | Labiaali | Labiodentaali | Alveolaari | Retrofleksi | Palataali | Velaari | Uvulaari | Glottaali |
| --- | --- | --- | --- | --- | --- | --- | --- | --- |
| **Nasaali** | m |  | n | ɳ | ɲ | ŋ |  |  |
| **Klusiili** | p | b |  | t | d | ʈ | ɖ | c | ɟ | k | g | q | ʔ |
| **Affrikaatta** |  |  |  |  | t͡ʃ | d͡ʒ |  |  |  |
| **Frikatiivi** | β | f | v | s | z | ç | ʝ | ʃ | ʒ | x | χ | h |
| **Tremulantti** |  |  | r | ɽ |  |  |  |  |
| **Lateraali** |  |  | l | ɭ |  |  |  |  |
| **Puolivokaali** |  |  |  |  | j | w |  |  |

Lähde:

### Vokaalit

|  | Etinen | Keskinen | Takainen |
| --- | --- | --- | --- |
| **Suppea** | i |  | u |
| **Puolisuppea** | e |  | o |
| **Avoin** |  | a |  |

Kaikki vokaalit voivat esiintyä myös nasaalisina. Lisäksi vokaalit voivat esiintyä sekä lyhyinä että pitkinä.

Lähde:

## Lähteet
# Tiibetiläis-burmalaiset kielet

Tiibetiläis-burmalaisten kielten puhuma-alueet
**Tiibetiläis-burmalaiset kielet** on sinotiibetiläisten kielten toinen merkittävä haara siniittisten kielten ohella. Tiibetiläis-burmalaisille kielille on ominaista toonit sekä perussanavartalojen yksitavuisuus.

Kielihaaran tutkimus on yhä kesken, ja sen kielet voidaan luokitella usein tavoin. Luokittelu Shaferin (1974) mukaan:

* bodilaiset (tiibetiläiset) kielet
	+ tiibet, 4 miljoonaa puhujaa Itä- ja Keski-Aasiassa
		- länsitiibet
			* balti
			* ladakhi
		- keskitiibet
			* šerpa
			* lhasa
			* gTsang
			* dBus
		- etelätiibet
			* dzongkha
		- koillistiibet (amdo)
		- itätiibet (kham)
		- lisäksi joskus tiibetiksi luokiteltavat gurung ja tamang
	+ aluentše, 500 000 puhujaa Etelä-Kiinassa
	+ newari, 500 000 puhujaa Nepalissa
	+ jiarong, 100 000 puhujaa Sichuanissa
	+ kebumtam, 400 000 puhujaa Bhutanissa
	+ šartšagpakha, 400 000 puhujaa Bhutanissa
* barilaiset kielet
	+ garo, 400 000 puhujaa Assamissa
	+ bara-bodo, 360 000 puhujaa Assamissa
	+ tripuri, 330 000 puhujaa Tripurassa
	+ falam-tsin, 100 000 puhujaa Burmassa ja Assamissa
	+ tiddim-tsin, 350 000 puhujaa Burmassa ja Assamissa
	+ meitei, 1,1 miljoonaa puhujaa Intiassa ja Bangladeshissa
	+ džingpho, 600 000 puhujaa Burmassa
* lolo-burmalaiset kielet
	+ burma, 25 miljoonaa puhujaa Burmassa
	+ arakan, 1 miljoonaa puhujaa Burmassa, Bangladeshissa ja Intiassa
	+ bai, 1 miljoona puhujaa Kiinassa
	+ hani, 520 000 puhujaa Kiinassa ja Vietnamissa
	+ lahu, 600 000 puhujaa
	+ lisu, 800 000 puhujaa
	+ nasi (naxi), 250 000 puhujaa
	+ tudžia, 200 000 puhujaa
	+ ji, 1,8 miljoonaa puhujaa Sichuanissa
* karenilaiset kielet, Burma ja Thaimaa
	+ karen, 4 miljoonaa puhujaa
	+ kaja, 250 000 puhujaa
	+ pwo, 1,3 miljoonaa puhujaa
	+ sgaw, 2 miljoonaa puhujaa
* nungilaiset kielet
	+ rawang, 100 000 puhujaa
	+ drung
	+ norra
	+ rung

Luokkaan kuuluu lisäksi useita luokitukseltaan epäselviä kieliä.

## Lähteet
# Kansainvälinen merenkulkujärjestö

| International Maritime Organization |
| --- |
|  |
| Perustettu | 1959 |
| Tyyppi | YK:n erityisjärjestö |
| Toimiala | merenkulku |
| Päämaja |  Lontoo, Britannia |
| Jäsenet | 170 jäsenvaltiota |
| pääsihteeri | Kitack Lim ( Etelä-Korea) |
| Kattojärjestö | Yhdistyneet kansakunnat |
| Aiheesta muualla |
| www.imo.org |
| Infobox OKNimi-testi OK |

Kansainvälisen merenkulkujärjestön päämaja Lontoossa Thamesin varrella
**Kansainvälinen merenkulkujärjestö** (engl. *International Maritime Organization*, **IMO**) on vuonna 1948 perustettu Yhdistyneiden kansakuntien alainen kansainvälinen merenkulun turvallisuusasioita hallinnoiva järjestö. Siitä käytettiin aiemmin nimeä *Inter-Governmental Maritime Consultative Organization* (IMCO).

Järjestön pääkonttori on Lontoossa, mistä se hallinnoi jäsenmaiden hallitusten ja merenkulkualan yhteistyötä. Päätavoitteina ovat merenkulun turvallisuuden kehittäminen ja liikenteen aiheuttaman merien saastumisen ehkäiseminen. Järjestöä johtaa jäsenmaiden edustajien muodostama elin joka valitsee joukostaan jäsenet talousasioista vastaavaan neuvostoon. Työskentely järjestössä on jaettu viiteen komiteaan ja niiden työtä tukeviin alakomiteoihin. YK:n muilla jäsenorganisaatioilla on seurantamahdollisuus järjestön työskentelyyn. Tarkkailijan asema on myönnetty myös eräille hallituksista riippumattomille ulkopuolisille järjestöille. Järjestöä tukee pysyvä sihteeristö joiden työntekijät jotka ovat jäsenmaiden edustajia. Sihteeristön muodostaa jäsenistön määräajaksi valitsema pääsihteeri ja vaihteleva määrä osastoja (mm. meriturvallisuus- ja ympäristösuojeluosastot).

## Pääsihteeri

| pääsihteeri | virkakausi | maa |
| --- | --- | --- |
| Ove Nielsen | 1959 |  Tanska |
| William Graham vt. | 1961 |  Britannia |
| Jean Roulier | 1963 |  Ranska |
| Colin Goad | 1968 |  Britannia |
| C. P. Srivastava | 1974 |  Intia |
| William O'Neil | 1990 |  Kanada |
| Efthimios E. Mitropoulos | 2003-2012 |  Kreikka |
| Koji Sekimizu | 2012-2016 |  Japani |
| Kitack Lim | 2016- |  Etelä-Korea |

## IMO-numero

Kansainvälinen merenkulkujärjestö hyväksyi 19. marraskuuta 1987 suosituksen A.600(15), jonka mukaan jokaiselle alukselle annettaisiin pysyvä IMO-numero (engl. *IMO Ship Identification Number*), joka seuraisi alusta sen koko eliniän, eikä muuttuisi omistajan tai rekisterivaltion muutoksen johdosta. Tarkoituksena on yksinkertaistaa alusten tunnistamista. Alusten helpommalla tunnistamisella pyritään myös estämään laivojen suorittamia tahallisia päästöjä sekä kauppa- ja vakuutussuhteisiin liittyviä petoksia. Suositus perustuu vapaaehtoisuuteen. IMO-numero jaetaan merellä käytettäville aluksille, poikkeuksena jotkin suosituksessa määritellyt tapaukset. Aluksen bruttovetoisuuden tulee olla vähintään 100 tonnia. Tunnus voidaan jakaa olemassa olevien alusten lisäksi vielä rakenteilla oleville.

## Katso myös

* Maailman merenkulkuyliopisto

## Lähteet

## Aiheesta muualla

* International Maritime Organization (englanniksi)
# Sarah Thomason

| Sarah Thomason |
| --- |
|  |
| Henkilötiedot |
| **Syntynyt** | 1939 (ikä 86–87) |
| Kansalaisuus | yhdysvaltalainen |
| Ammatti | tutkija |
| **Arvonimi** | filosofian tohtori |
| Puoliso | Richmond Thomason |
| Muut tiedot |
| **Koulutus** | Stanfordin yliopisto Yalen yliopisto |
| Aiheesta muualla |
| Kotisivu |
| [ Muokkaa Wikidatassa ]  |
| Infobox OK |

**Sarah ”Sally” Thomason** on yhdysvaltalainen kielitieteilijä.

Thomason opiskeli aluksi saksaa Stanfordissa Yhdysvalloissa ja Freiburgin yliopistossa Saksassa. Hän valmistui kandidaatiksi Stanfordista vuonna 1961. Hän jatkoi opintojaan Yalessa pääaineenaan yleinen kielitiede valmistuen vuonna 1965. Hän väitteli tohtoriksi Yalessa vuonna 1968..

Thomason on naimisissa tietojenkäsittelytieteilijän ja filosofin Richmond Thomasonin kanssa.

Tutkijana Thomason on ollut kiinnostunut pidgin- ja kreolikielistä, kielihistoriasta, kielikontakteista ja slaavilaisista kielistä. Hän on myös opettanut useita kursseja mm. morfologian, venäjän kielen historian ja fonologian saralta.

Thomason on ollut aktiivinen Language Log -blogin tekijä. Vuosina 1988–1994 hän oli mukana toimittamassa Linguistic Society of American Language-lehteä.

## Lähteet
# Anglo-Amerikka

Anglo-Amerikka
**Anglo-Amerikka** (engl. *Anglo-America*) tarkoittaa valtakieleltään englanninkielisiä Amerikan mantereen maita eli lähinnä Yhdysvaltoja ja Kanadaa. Se ei ole kovin laajalti käytössä virallisessa termistössä.

## Anglo-Amerikkaan kuuluviksi laskettavat maat

* Kanada
* Yhdysvallat
* Antigua ja Barbuda
* Bahama
* Barbados
* Belize
* Dominica
* Grenada
* Guyana
* Jamaika
* Saint Kitts ja Nevis
* Saint Lucia
* Saint Vincent ja Grenadiinit
* Trinidad ja Tobago

## Katso myös

* Ibero-Amerikka
* Latinalainen Amerikka
# Triviatieto

**Trivia-** eli **nippelitieto** (myös **triviaali tieto**) tarkoittaa yleisesti johonkin aiheeseen liittyvää irrallista, usein toisarvoista, tietoa.

Käsite pohjaa adjektiiviin triviaali, jonka merkityksiä ovat yksinkertainen, alkeellinen, itsestään selvä; tylsä, lattea; perus-. Trivialla saatetaan tarkoittaa myös jossain määrin yleistietoa.

1900-luvun lopulla triviatiedolla saatettiin tarkoittaa tietoa, josta on hyötyä lähinnä tietokilpailussa. Triviatietokilpailuista tunnetuimpia on *Trivial Pursuit* -lautapeli.

## Lähteet

## Aiheesta muualla
# Daily Mirror

| Daily Mirror |
| --- |
|  |
| Lehtityyppi | päivälehti |
| Julkaisija | Trinity Mirror |
| ISSN | ISSN 0307-0204 |
| Perustettu | 1903 |
| Päätoimittaja | Alison Phillips 2018– |
| Sitoutuneisuus | keskusta-vasemmistolainen |
| Kotikunta | Lontoo |
| Kotimaa |  Britannia |
| Sivukoko | tabloidi |
| Kieli | englanti |
| Aiheesta muualla |
| OCLC |
| www.mirror.co.uk |
| Infobox OK |

**Daily Mirror** on Isossa-Britanniassa ilmestyvä päivälehti. Toisen maailmansodan jälkeen lehti on tukenut pääsääntöisesti työväenpuoluetta.

## Historia

Lehden perusti Alfred Harmsworth (lordi Northcliff) vuonna 1903. Alun perin lehti oli eräänlainen naistenlehti, jossa oli naisia kiinnostavien artikkeleiden lisäksi jonkin verran uutisia. Lehden tuolloinen päätoimittaja *Mary Howarth* oli Ison-Britannian ensimmäinen naispäätoimittaja.

Lehden ensimmäisen numeron osti noin 265 000 henkilöä, mutta jo vuonna 1904 lehden levikki oli laskenut 25 000 kappaleeseen. Edessä oli suuria muutoksia, ja Hamilton Fyfe otti Mary Howarthin paikan päätoimittajana. Naistenlehden imagosta haluttiin päästä eroon ja kaikki lehden naistyöntekijät irtisanottiin. Lehti alkoi keskittyä uutisiin.

Vuonna 1914 lehden levikki ylsi jo miljoonaan.

Vuonna 1933 lehti ennakoi osuvasti tulevaisuutta, sillä sen otsikot julistivat, että Adolf Hitleristä saattaisi aivan lähitulevaisuudessa tulla diktaattori. Se oli myös tuon ajan ainoa suositumpi brittilehti, joka vastusti Hitlerille tehtäviä myönnytyksiä. Sen sijaan se tuki Oswald Mosleya ja British Union of Fascistsia 1933–1934.

Lehden kansikuva 4. marraskuuta 2004 on saanut kuuluisuutta, kun se uutisoi George W. Bushin uudelleenvalinnan ”Duh!, 4 vuotta lisää Dubyaa” ja ”kuinka 59 054 087 ihmistä voi olla näin tyhmiä?” viitaten Bushin saamien äänten määrään.

## Lähteet

## Aiheesta muualla

* The Daily Mirror. Malline:€n
# Youtuben pääkonttorin ammuskelu

| YouTuben pääkonttorin ammuskelu |
| --- |
|  YouTuben pääkonttori San Brunossa, Kaliforniassa |
| Paikka | Youtuben pääkonttori, San Bruno, Yhdysvallat |
| Kohde | Youtuben pääkonttori 901 Cherry Avenue San Bruno, Kalifornia, Yhdysvallat |
| Ajankohta | 3. huhtikuuta 2018 |
| Kuolleita | 1 (ampuja) |
| Haavoittuneita | 3 |
| Infobox OK |

**Youtuben pääkonttorin ammuskelu** tapahtui San Brunossa, Kaliforniassa 3. huhtikuuta 2018. Ainakin kolme loukkaantui. Teon naispuolinen epäilty Nasim Aghdam kuoli. Hän väitti sosiaalisessa mediassa YouTuben sensuroineen hänen eläinten oikeuksia ja veganismia käsitteleviä videoitaan.

## Lähteet
# Google DeepMind

DeepMindin logo.
**DeepMind** on brittiläinen yritys, joka perustettiin vuonna 2011 nimellä DeepMind Technologies. Se uudelleennimettiin vuonna 2014 Google DeepMindiksi, kun Google osti sen. Google DeepMind tutkii syväoppivaa tekoälyä, ja on kehittänyt hermoverkoston (engl. *Neural network*), joka oppii pelaamaan videopelejä samalla tavalla kuin ihminen. Google DeepMind pääsi uutisten otsikoihin vuonna 2016, kun sen kehittämä tekoäly AlphaGo onnistui voittamaan ammattilaispelaajan Lee Sedolin Go-pelissä, jota on pidetty erityisen hankalana pelinä tekoälylle.

## Historia

### 2010-2014

Vuonna 2010 Demis Hassabis, Shane Legg ja Mustafa Suleyman perustivat startup-yrityksen DeepMind Technologies.
Hassabis ja Legg tapasivat ensimmäisen kerran yliopistossa Lontoossa.

Sittemmin ovat suuret sijoitusyhtiöt Horizons Ventures ja Founders Fund sijoittaneet heidän yritykseensä, kuten myös Scott Banister ja Elon Musk. Jaan Tallinn oli varhainen yritykseen sijoittaja ja myös neuvonantaja. Vuonna 2014 DeepMind sai Vuoden yritys (engl. *Company of the Year*) palkinnon Cambridge Computer Laboratorylta. Myynti tapahtui kuulema sen jälkeen, kun Facebook lopetti neuvottelun DeepMindin ostosta.

### Googlen ostettua

Google ilmoitti 26. tammikuuta 2014 sopineensa DeepMindin ostosta. Google osti DeepMindin 500 miljoonalla Yhdysvaltain dollarilla myöhemmin vuonna 2014.

## Lähteet
# Google-logo

Nykyinen logo.
Internet-hakukoneyhtiö **Google** on käyttänyt monia erilaisia **logoja** historiansa aikana. Yhtiö on tehnyt myös muokkauksia Googlen logosta, joita käytetään muun muassa juhlapyhien ja kuuluisien tapahtumien, kuten olympialaisten juhlistamiseen.

Erityiset logot, jotka on suunnitellut Dennis Hwang, ovat tulleet tunnetuksi nimellä doodlet (engl. *Google Doodles*). 21. kesäkuuta 2010 Googlen oma galleria sisälsi 824 erilaista logoa. Vuonna 2013 Googlen logotiimi oli luonut yli 2000 logopiirrosta ympäri maailmaa. Suurin osa Google Doodleista on Dennis Hwangin luomia, mutta jonkin verran mukana on ollut myös vierailevien artistien töitä. Esimerkiksi Dilbert-viikon Google Doodlet kuvitti Scott Adams. Vuonna 2012 Lontoon olympialaisten aikaan Google lisäsi etusivulleen urheiluaiheisia logoja, joista osa oli interaktiivisia.

Esimerkki doodlesta. Kyseinen logomuunnos nähtiin 14. huhtikuuta 2005 Leonardo da Vincin 553. syntymäpäivän kunniaksi.
Tämänhetkinen Googlen virallinen logo julkaistiin 1. syyskuuta 2015.

Ensimmäinen Suomi-aiheinen logo lisättiin suomenkielisen Googlen etusivulle Suomen itsenäisyyspäivänä vuonna 2011.

## Historia

* Googlen logohistoria
* **15.9.1997–27.9.1998**
Ensimmäinen logo
* **28.9.–29.10.1998**
Logossa käytetään Baskerville Bold -kirjasinta. Tässä vaiheessa ensimmäinen G oli vihreä.
* **30.10.1998–30.5.1999**
Logon loppuun on lisätty huutomerkki, varjoa on lisätty, kirjaimet ovat pyöristetymmät ja kirjainten sävyjä on muutettu. Ensimmäinen G on muutettu vihreästä siniseksi.
* **31.5.1999–5.5.2010**
Logossa siirryttiin käyttämään Catull-kirjasintyyppiä, ja huutomerkki poistettiin.
* **6.5.2010–18.9.2013**
Varjoa on vähennetty, toisen o-kirjaimen sävyä on muutettu ja kirjaimista on tehty litteämpiä.
* **19.9.2013–31.8.2015**
Varjot on poistettu, ja kirjaimet ovat entistäkin litteämpiä.
* **1.9.2015** alkaen käytössä ollut logo.

## Lähteet

## Aiheesta muualla

* Kuvia tai muita tiedostoja aiheesta Google-logo Wikimedia Commonsissa

* Kaikki Googlen juhlapyhä- ja tapahtumalogot
* Google’s doodles: Who's behind them?
# Wear OS

| Wear OS |
| --- |
|  |
|  LG G Watch -älykello. |
| Kehittäjä | Google |
| Tuoteperhe | Android |
| Toiminnallinen tila | Aktiivinen |
| Julkaistu | 18.3.2014 |
| Käyttöliittymä | Graafinen |
| Lisenssi | Apache-lisenssi |
| Aiheesta muualla |
| wearos.google.com |
| Infobox OKNimi-testi OK |

**Wear OS** on Googlen luoma käyttöjärjestelmä älykelloille. Se julkistettiin Android Wear -nimellä 18. maaliskuuta 2014. Wear OS -kelloihin voi ladata ohjelmia Google Playsta. Canalysin raportin mukaan silloisia Android Wear -laitteita myytiin 2014 noin 720 000 kappaletta, mikä vastaa kuuttatoista prosenttia puettavien laitteiden vuoden kokonaismyyntimäärästä.

## Käyttö

Wear OS -laitteet ovat yhteensopivia Android-laitteiden kanssa. Lisäksi on huhuttu, että Google on kehittämässä Wear OS:iin yhteensopivuutta iPhonejen kanssa. Wear OS -kellot yhdistetään puhelimeen Wi-Fi-verkolla tai Bluetoothilla.

Wear OS -kellot vastaanottavat ilmoituksia puhelimesta ja seuraavat käyttäjän aktiivisuutta. Kellossa on Google Now -palvelu, joka aktivoituu "Okay Google" -komennolla. Se osaa vastata käyttäjän kysymyksiin ja toimii kauko-ohjaimena muille laitteilla.

Helmikuussa 2017 julkaistun Wear OS 2.0 -päivityksen myötä Wear OS:ia käyttävistä älykelloista tuli vähemmän älypuhelimista riippuvaisia. Päivityksen myötä älykelloihin tuli oma Google Play -sovelluskauppa, tuki Google Pay -maksuille ja Google Assistant.

## Laitteita

* Moto 360
* LG G Watch
* LG G Watch R
* LG Watch Urbane
* Asus ZenWatch
* SmartWatch 3
* Samsung Galaxy Gear
* Samsung Gear Live
* Sony SmartWatch 3
* Huawei Watch
* Mobvoi TicWatch E/S
* Mobvoi TicWatch Pro

## Lähteet

## Aiheesta muualla

* Kuvia tai muita tiedostoja aiheesta Wear OS Wikimedia Commonsissa

* Viralliset kotisivut (englanniksi)
# Carbon (ohjelmointikieli)

Logo
**Carbon** on kokeellinen ohjelmointikieli, joka on suunniteltu yhteensopivuuteen C++:n kanssa. Syynä kieleen sanotaan C++:n yleisyys suorituskykyä vaativissa kohteissa, mutta samalla C++:n parannuksien kehittämisessä on vaikeuksia. Carbon ei peri suoraan C- tai C++-kielistä vaan aloittaa puhtaalta pöydältä. Google julkaisi kielen heinäkuussa 2022. C++:n pulmaksi sanotaan tekninen velka, joka on seurausta taaksepäin yhteensopivuudesta olemassa olevan ohjelmakoodin kanssa. Toisaalta C++:aa sanotaan liian monimutkaiseksi.

Carbonin eduiksi sanotaan C++:aa vastaava suorituskyky, saumaton yhteensopivuus C++:n kanssa, lempeä oppimiskäyrä, vastaava ilmaisukyky ja skaalautuvuus.

## Esimerkki

"Hello, world" -esimerkki Carbon-kielellä:

```
package sample api;
fn Main() -> i32 {
 Print("Hello, world!");
 return 0;
}

```

Vastaava ohjelma C++-kielellä:

```
# include <iostream>
int main(){
 std::cout << "Hello, world!";
 return 0;
}

```

## Lähteet
# Google-muistikirja

Google-muistikirjan virallinen logo.
**Google-muistikirja** (engl. *Google Notebook*) oli Googlen sovellus, joka oli toiminnassa heinäkuuhun 2012 saakka. Vastaava uudempi sovellus on Google Docs, jonne Google-muistikirjan käyttäjien tiedostot siirrettiin vuonna 2012. Google-muistikirjaan pystyttiin tallentamaan tekstiä asiakirjoina.

Google Keep on nykyään Googlen oletusmuistiinpanosovellus.

## Lähteet
# Google Kääntäjä

| Google Translate |
| --- |
|  |
|  |
| Verkkosivusto | Google Translate |
| Tyyppi | konekääntäjä |
| Rekisteröinti | valinnainen |
| Omistaja | Google |
| Luonut | Google |
| Nykyinen tila | aktiivinen |
| Infobox OK |

**Google Kääntäjä** (engl. *Google Translate*) on Googlen ilmainen käännöskone, jolla voi kääntää esimerkiksi sanoja, tekstikatkelmia, puhetta, asiakirjoja, internet-sivuja ja teksteistä otettuja valokuvia kielestä toiseen. Kääntäjä osaa 243 kieltä.

## Toimintaperiaate

Googlen käännöspalvelu perustui alun perin *tilastolliseen kääntämiseen*. Siinä tietokoneohjelmalle syötetään opetusaineistona valtava määrä ihmisen kääntämiä tekstikatkelmia ja ohjelma pyrkii oppimaan niistä, millaiset sanat ja sanajonot vastaavat toisiaan eri kielissä. Kuitenkin joissakin kielissä, kuten ranskassa, saksassa ja japanissa, kääntäjä käyttää tekoälyyn pohjautuvaa menetelmää. Lisäksi kääntäjän mahdolliset käyttötavat (esimerkiksi suoraan puheesta kääntäminen tai kuvasta poimitun tekstin kääntäminen) eroavat eri kielten välillä.

Käännösmenetelmästä johtuen käännöksissä on usein erikoisia virheitä erityisesti kielten- ja paikannimien kohdalla. Käännöksissä tulee usein virheitä, koska kääntäjä ei välttämättä tunne asiayhteyttä. Joissakin lauseissa kääntäjä voi päätellä sen, mutta ei kaikissa.

Google Kääntäjä alkoi käyttää hyväkseen neuroverkkoja syksyllä 2016. Käännin hyödyntää voimakkaasti Googlen itse keräämiä hakutuloksia ja verkosta löytyvää tietoa.

Kesällä 2024 kerrottiin PaLM 2 -kielimallin käytöstä, jolloin kääntäjään lisättiin useita uusia kieliä. Googlen mukaan PaLM 2 ymmärtää paremmin ihmisten käyttämien kielien vivahteita ja ymmärtää arvoituksia sekä idiomeja.

## Joitakin tuettuja kieliä

* afrikaans
* albania
* arabia
* armenia
* azeri
* baski
* bengali
* bosnia
* bulgaria
* cebu
* englanti
* espanja
* esperanto
* filipino
* galego
* Georgia
* gudžarati
* haitinkreoli
* hausa
* heprea
* hindi
* hmong
* hollanti
* igbo
* iiri
* indonesia
* islanti
* italia

* jaava
* japani
* jiddiš
* joruba
* kannada
* katalaani
* khmer
* kiina
* korea
* kreikka
* kroatia
* kymri
* lao
* latina

* latvia
* liettua
* makedonia
* malaiji
* malta
* maori
* marathi
* mongoli
* nepal
* norja
* persia
* pohjoissaame
* portugali
* punjabi
* puola

* ranska
* romania
* ruotsi
* saksa
* serbia
* slovakki
* sloveeni
* somali
* suomi
* swahili
* tagalog
* tamil
* tanska
* telugu

* thai
* tšekki
* turkki
* ukraina
* unkari
* urdu
* valkovenäjä
* venäjä
* vietnam
* viro
* zulu

## Lähteet

## Aiheesta muualla

* Google Translate
* Teach You Backwards: An In-Depth Study of Google Translate for 103 Languages
# Google-pommi

**Google-pommi** (engl. *Google bomb*) on yritys vaikuttaa hakukone Googlen hakutuloksiin siten, että jollakin sopivalla hakusanayhdistelmällä tulee yllättäviä tuloksia. Google-pommit käyttävät hyväkseen Googlen algoritmia, joka ottaa huomioon linkkien ankkuritekstit. Jos monet sivustot kirjoittavat sivulle X johtavan linkin ankkuritekstin täsmälleen samalla tavalla, on todennäköistä, että ankkuritekstiä vastaavalla hakulauseella saadaan tulokseksi sivu X.

Ensimmäinen Google-pommi kohdistui vuonna 1999 Microsoftiin. Haku "more evil than satan himself" (suom. *pahempi kuin itse saatana*) palautti tuloksena Microsoftin kotisivut.

Google ilmoitti 25. tammikuuta 2007 kehittäneensä algoritmin, jolla Google-pommien vaikutuksia hakutuloksiin pyritään minimoimaan, jos ankkuritekstin sanoja ei esiinny myös linkkien kohdesivulla. Sen seurauksena esimerkiksi hakulause ”miserable failure” (suom. *surkea epäonnistuminen*) ei palauta enää presidentti George W. Bushin kotisivuja, vaan hakutulosten kärjessä on Google-pommia käsitteleviä sivuja.

## Esimerkkejä Google-pommeista

* *miserable failure*, tuloksena presidentti George W. Bushin kotisivut
* *mordorin linna*, tuloksena Suomen Eduskunnan kotisivut
* *siedziba satana* (Saatanan asuinpaikka), tuloksena puolalainen radioasema Radio Maryja
* *turha lehmä*, tuloksena Suomen entisen kulttuuriministerin Tanja Karpelan kotisivut
* *velký bratr* (Isoveli), tuloksena Tšekin entisen pääministerin Stanislav Grossin elämäkerta
* *враг народа* (*vrag naroda*, kansanvihollinen), tuloksena Venäjän presidentti Vladimir Putinin kotisivut

## Katso myös

* Hakukoneoptimointi

## Lähteet